**FELJEGYZÉS**

Hódmezővásárhely Megyei Jogú Város Polgármesterének kezdeményezésére 2019.05.28-án a mellékelt jelenléti ívben szereplő vezető képviselőink részvételével egyeztetést tartottunk.

A megbeszélésen a résztvevők egyöntetűen támogattak egy egyesület létrehozását, mely egyesület Hódmezővásárhely és vonzáskörének gazdasági szereplői lehetőségeinek javítását hivatott társadalmi szerepvállalás erősítésével segíteni.

Az ülésen az alábbiakban állapodtunk meg:

1. Az egyesület civil nonprofit szervezet, amely a Hódmezővásárhely Gazdaságfejlesztési Egyesület nevet viseli

2. **TISZTSÉGVISELŐK**:

A jelenlévők az egyesület titkári feladataival Farkas László bízták meg.

Alelnöknek Nagy Sándort, míg elnöknek Kendi Imrét választották meg.

A vezető tisztségviselők munkájukért juttatásban nem részesülnek.

Az egyesület létrehozásával kapcsolatos jogi feladatait a jelenlévő Dr LázárErika látja el.

3. **BELÉPÉS:**

Az egyesületbe történő belépéshez a tagok egyszeri nettó 100.000 Ft belépési és 50 000 Ft éves tagdíj befizetését határozták el.

4. **ANYAGI FORRÁS:**

Az egyesület céljainak, egyes projektjeinek lebonyolításához egyedi mértékű hozzájárulást fogadhat be.

5. **KEZDÉS:**

Az egyesület formális indítását később egyeztetett időben és helyen fogjuk megvalósítani.

6. **PROGRAM:**

A megbeszélésen részletes programismertetésre nem került sor, de egy-két fő célt a tagjelöltek megemlítettek. Mindezek összefoglalására és további stratégia egyeztetéséhez az alábbi programpontok átgondolását, elemzését javasoljuk T. tagjelölteknek.

* **Szakképzés:** A helyi igények felmérése és közvetítése az oktatási intézmények felé (helyi és régiós szinten) Az oktatási intézmények fejlesztésének támogatása, értékelése, tapasztalataink közzététele.
* .A gardasági szereplők versenyképességének javítása a szakképzett, itt született, de **elvándorolt munkavállalók** hazahívásával. (Elsősorban közép és felsőfokú végzettséggel rendelkezők.)
* A foglalkoztatás szerkezetének megváltoztatásának elősegítése.( K+F+I tevékenységek támogatása , Ipar …)
* **Belső kommunikáció:** A helyi cégek erőforrásának lehetőségeink feltárása, hasonló profilban dolgozó gazdasági szereplők részére. (Cégek bemutatkozása, kerámia iparban, gépgyártás, acélszerkezet gyártás, lakatos ipar, építőipar, mezőgazdaság stb.)
* **Lokális kommunikáció**: Helyi nagy és kis cégek termelési integrációjának segítése különböző kommunikációs lehetőségekkel. (Specifikus üzletember találkozók stb.)
* **Külső kommunikáció:** A helyi gazdaságfejlesztési célok integrációja a regionális, esetleg országos fejlesztést támogató szervezetekhez kapcsolódva (Gazdasági és Iparkamara, Megyei Jogú Városok szervezete, Térségi fejlesztési szervezetek )
* **Források felkutatása:** Kedvező hitelkonstrukciók , kockázati tőke kezelők bevonása.
* **Esélyegyenlőségi célok** megvalósítása.

Fenti programpontok meghatározható konkrét projektekkel valósíthatók.

Ezúton kérem szíves segítségük fenti programpontok értékelésében, ezek súlyozásában, ill.

esetleges újabb javasolt célok kitűzésében!

Várjuk írásban megtisztelő javaslataikat!

Hódmezővásárhely, 2019. június 5.

Baráti üdvözlettel:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Farkas László Kendi Imre

Egyesületi titkár Egyesületi elnök